open-index/open-wikipedia-markdown huggingface dataset:
11 di dicembre

L' **11 di dicembre** hè u 345esimu ghjornu (u 346esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Daniele**. Santu **Damasiu**.

**Daniele** hè natu l'annu 409 in Mratta, l'attuale Samsate, in Turchia. Era un frate chì si era fattu stulitu, unu di issi frati chì campavanu nantu una culonna, sposti à tutti i venti. Hè mortu vicinu à Custantinopuli à l'età di 84 anni, l'11 dicembre 493.

Dicenu chì a so culonna a l'avia fatta fà l'imperatore. Cunsistia in un tavulacciu nantu à dui pilastri cù un parapettu è un tettucciu. Per ghjunghjeci ci era una scala. Ci hè statu 33 anni, sinu à a morte.

Da quassù, predicava. Avia sempre i listessi discorsi: "tenite caru u Signore chì ellu vi tene caru; u peccatu ùn pò dà felicità", è po: "tenite caru à tutti, soprattuttu i poveri".

Dicenu dinù chì i nutabili venianu à cunsultallu è ancu l'imperatori Leone Primu (457-474) è Zenone (474-491). Cum'è tutti, cullavanu a scala per discorre cù issu discepulu di u più celebre di i stuliti: San Simeone (Cf u 5 ghjennaghju).

Etimolugia: da l'ebreu "dan" (ghjudice) è "el" (Diu): u mio ghjudice hè u Signore. A' l'urigine di u nome Daniele, ci hè u prufetu d'Israele, in l'Anzianu Testamentu.

Casate: Dani, Danieli, Danielli.

Nomi: Dania, Danie, Daniel, Daniela, Daniele, Danièle, Danielle, Danielo, Daniélou, Danielu, Danila, Danilo, Danitza, Danjel, Dännel, Dany, Deniel.

**Damasiu**, papa da l'annu 366 à l'annu 384, era figliolu di un prete spagnolu. Si fece prete in Roma è fù elettu à a testa di a Chjesa di Ghjesù Cristu. A l'epica, u Cristianisimu era diventatu religione di Statu è i Cristiani avianu tutti i cumandi, ma eranu in disaccordu frà di elli.

Damasiu ebbe à cumbatte l'Ariani chì avianu elettu un antipapa. Dumandò à San Ghjilormu di traduce u Novu Testamentu in latinu, è u latinu sustituì u grecu in a liturgia d'Occidente.

Damasiu avia un cultu particulare pè i martiri. Hà fattu riparà è ingrandà e catacombe, è metteci scrizzioni in latinu. Certe esistenu sempre. Hè custì chì i papa eranu sepolti. Ellu, in a critta di u cimiteriu San Calistu, ci fece mette una lastra chì dicia: "Ancu eiu mi serebbi piacciuta di esse sepoltu quì, accantu à i santi, ma temu di prufanà e so cendere"... è fù sepoltu in una chjesa di a via Ardeatina.https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
12 di dicembre

U **12 di dicembre** hè u 346esimu ghjornu (u 347esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santa **Ghjuvanna**. Santu **Spiridione**.

**Ghjuvanna** si chjamava Jeanne-Françoise Frémiot. Era a figliola di un presidente di u Parlamentu di Burgogna. Hè nata in Dijon in u 1572 è ghjè morta in Moulins u 13 dicembre di u 1641.

A' 20 anni, hè stata maritata cù u barone Christophe de Rabutin-Chantal è hà parturitu sei volte. Quattru figlioli anu campatu, trè femine è un maschju chì fù u babbu di Madame de Sévigné.

Dopu à ottu anni di matrimoniu, more u maritu. Quattru anni dopu, scontra à San Francescu di Sales chì dirige a so cuscenza è diventa u so più caru amicu.

A' 38 anni, cunsigliata da San Francescu, crea a Cungregazione di e Visitandine, un Ordine fattu per visità i poveri ma chì diventa prestu un Ordine di cuntemplative è di sore incaricate di l'educazione di e zitelle.

Quand'ella more, à 69 anni, dopu à 31 annu di vita religiosa, e sore di a Visitazione avianu 86 cunventi. Ella hè stata sepolta in Annecy, in a cappella di u primu cunventu accantu à San Francescu di Sales.

Etimolugia casate è nomi: Cf à San Ghjuvanni (27 dicemmbre).

In Carghjese, a festa patrunale hè quella di Maria Assunta, u 15 agostu, tantu pè u ritu latinu chè pè u ritu grecu, ma u patrone di i Grechi hè Santu Spiridione, un vescu di Trimidonte, in l'isula di Cipru, mortu versu l'annu 374. Issu santu hè unuratu in Carghjese u 12 dicembre, cum'è in tutta a chjesa d'Oriente, allora chì quella d'Occidente u festighjeghja u 14.

**Spiridione** serebbi statu marturiatu attempu à d'altri veschi. A' tutti li avianu cacciatu l'ochju dirittu è tagliatu u pesciu di a gamba manca. E so osse sò cunservate in Corfù duv'ellu hè u santu patrone di l'isula.

Nanzu di esse vescu, Spiridione era un pastore pecuraiu. Contanu chì, una notte, avianu pruvatu à arruballi a so banda di l'animali, ma ùn a ci fecenu chì e so pecure ùn si muvianu. A' u fà di u ghjornu, Spiridione scuntrò i ladri è li dete un castratu dicendu ch'ella era cusì facile di dumandà è micca di arrubà.https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
13 di dicembre

U **13 di dicembre** hè u 347esimu ghjornu (u 348esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1886 - Diego Rivera, pittore è muralista messicanu.

## Morte
- 2016 - Alan Thicke, attore canadianu.

## Celebrazione
### Feste
### I Santi
Santa **Lucia**.

**Lucia** era una vergine siciliana, marturiata in Siracusa versu l'annu 290.

A legenda conta ch'ella hè stata dinunziata cum'è Cristiana da un giuvanottu chì si ne era innamuratu è ghjera statu rispintu. Hè stata cundannata à fà a vita di e prustitute ma, quand'elli a volsenu purtà in una casa, restò ferma cum'è una culonna è mancu dui boi l'anu pussuta move. Anu pruvatu à brusgialla ma e fiare si alluntanavanu. In fine, l'anu scannata.

Avia dettu à u ghjudice: "Tù rispetta a vuluntà di i to patroni, éiu rispettu quella di u mio Diu; tù trema davanti à i to principi, eiu ùn temu chè u mio Diu; tù , i to principi ùn li voli dispiace, eiu u mio Diu ùn u vogliu offende. Fà dunque ciò chì ti pare è piace, eiu feraghju ciò chì serà utile pè u salvamentu di l'anima meia".

Una altra legenda dice chì, per fassi goffa, si sradicò l'ochji è i mandò, nantu à un piattu, à u so innamuratu, ma a Vergine Maria i li rese più belli è più lucenti.

A salma di Santa Lucia hè stata purtata da Siracusa in Custantinopuli è da Custantinopuli in Venezia.

Etimolugia è nomi: Cf Lucca (18 uttobre).- In u 1981, in Corsica, Lucia venia à u dodecesimi rangu di i nomi feminili. Era quellu di 12 donne nantu à 1000.

Paesi è cità: Siracusa. In Corsica: Bucugnanu, Azzana, Talasani, Chera, u Viscuvatu, Santa Lucia di Mercuriu, Santa Lucia di Moriani, Santa Lucia di Tallà, Santa Lucia di Portivechju. A' u Medievu, Santa Lucia avia 29 chjese è ghjè sempre stata cum'è in Roma, a Santa Patrona di parechje cunfraterne.

Prutezzione: Sinu à a riforma greguriana di u calindariu, a festa di Santa Lucia era u 27 dicembre è currispundia à u sulstiziu d'invernu, quandu i ghjorni riprincipianu à cresce, quandu a luce rivene. Da u 1584, u pruverbiu francese : "à la Sainte Luce, les jours avancent d'un saut de puce" ùn hè dunque più valevule. Per via di a currispundenza cù u sulstiziu, dunque di u nome, Santa Lucia avia a riputazione di guarì l'ochji malati. Ancu oghje si sente dì: "chì San Lucia ci cunservi a vista".- In Parigi, Lucia hè a santa patrona di i sartori.https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
15 di dicembre

U **15 di dicembre** hè u 349esimu ghjornu (u 350esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
- 1909 - Francisco Tárrega, cumpusitore è chitarrista spagnolu.

## Celebrazione
### Feste
### I Santi
Santu **Valerianu**.

Trè santi portanu u nome di **Valerianu**:

. unu hè statu marturiatu in Turnus, In Burgogna, versu l'annu 178;
. un altru in Roma in 229;
. un terzu in a cità taliana di Forli à u seculu quintu.

Etimolugia, casate è nomi: Cf Valeriu (9 dicembre)

Paesi è cità: Vicinu à Parigi, u "Mont Valérien" hè una culletta alta 130 metri. Ci si andava in pelegrinaggiu. Da u seculu XV à a Rivuluzione francese, ci stavanu i rimiti. In u 1634, u prete Hubert Charpentier ci avia fattu una Viacruci è un Calvariu. Da u 1806 à u 1811, i Trappisti ripiglionu l'usu di u palegrinaggiu. Da u 1816 à u 1830, ci stetenu i missiunarii di Francia chì ci anu fattu un cimiteriu. In u 1841, ci anu edificatu una furtezza chì ghjuvò durante a guerra di u 70. Dopu ci anu messu a telegrafia militare è a meteorolugia. Oghje ci hè u memuriale in l'onore di i Francesi tombi da l'Alemani durante l'ultima guerra.https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
16 di dicembre

U **16 di dicembre** hè u 350esimu ghjornu (u 351esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1834: Léon Walras, economistu francese
* 1937: Edward Ruscha, pittore, fotògrafu è artista visuale americanu
 
## Morte

## Celebrazione
### Feste
### I Santi
Santa **Albina**. Santa **Adelaide**.

**Albina** era una vergine di Cesarea marturiata versu l'annu 249.

Etimolugia: da u nome lat. "albus" (biancu).

Nomi: Albain, Alban, Albana, Albane, Albanus, Albin, Albina, Aubaine, Auban, Aubin.

**Adelaide**, nata in Burgogna versu l'annu 931, hè morta in Alsassia u 16 dicembre 999.

Regina d'Italia è d'Alemagna, hè stata a prima imperatrice di u Santu Imperu. Era bella è graziosa chì ne era una maraviglia. E', in più, era struita.

A' 16 anni, u babbu, rè di Burgogna, l'avia maritata cù u rè d'Italia chì morse trè anni dopu, avvelenatu da Berengariu chì si dichjara rè è prupone à Adelaide di maritalla cù u figliolu. Ella scappa è dumanda aiutu à Ottone Primu, rè d'Alemagna. Ottone scaccia à Berengariu, si pruclama rè d'Italia è, cum'ellu era veduvu, si marita cù Adelaide chì, tandu, avia una vintina d'anni.

Dece anni dopu, Ottone vene à u succorsu di u papa chì li dà a curona imperiale di Carlumagnu. Hè cusì ch'ellu hè natu u Santu Imperu chì durerà più di 8 seculi, sinu à Napulione.

A' a morte d'Ottone, u 7 maghju 973, Adelaide guverna cinque anni u Santu Imperu à contu di u figliolu Ottone Seconde chì si era zitellu. U guvernerà torna da 991 à 996 à contu di u figliulinu.

In 996, Adelaide avia 65 anni. Campa torna trè anni, occupata à prutegge a Chjesa è à aiutà i poveri. More in viaghju à Seltz, vicinu à Strasburgu.

Etimolugia: da u germ. "adel" (nobile) è "heit" (rangu, razza).

Nomi: Adelaïda Adelaide, Adelaide, Adelaïde, Adelheid, Adoucha, Alissa, Della.

Paesi: Boemia, Polonia, Silesia.https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
17 di dicembre

U **17 di dicembre** hè u 351esimu ghjornu (u 352esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1936 - Francescu, 266u papa di a Ghjesgia cattolica.

## Morte

## Celebrazione
### Feste
### I Santi
Santu **Lazaru**.

**Lazaru** era u fratellu di Marta è di Maria. Secondu u Vangellu di San Ghjuvanni, Ghjesù l'hà risuscitatu allora ch'ellu era mortu da parechji ghjorni.

Legende nantu à ellu ci ne hè tantu è più. Ne facenu un vecsu di Cipru... o di Marseglia. U facenu martiru à i tempi di Nerone è ancu più tardi.

A' u medievu, u cunfundianu cù u Lazaru di a parabula di u riccu gattivu, un circataghju spillaccheratu è carcu di piaghe. Hè cusì ch'ellu hè diventatu u santu di i pestiferi.

Etimolugia: da l'ebreu "El'azar" (Diu hà datu aiutu).

Nomi: Eléazar, Eliezer, Lazare, Lazaro, Lazaru, Lazarus, Lazzari, Lazzaro.- U nome Lazaru u davanu à un figliolu aspettatu è desideratu.

Casate: Lazzari, Lazzeri, Lazarini, Lazzarini.

Paesi è cità: in Francia, pare chì "Lazare" ùn esisti micca cum'è nome di persona. Ma a festa hè celebrata attempu à quella di Marta, u 29 lugliu, secondu u calindariu di Ghjerusalemme. In a dioccesi d'Autun hè festighjatu u primu sittembre è, in Marseglia, u 17 dicembre.

Paesi è cità: Marseglia.

Prutezzione: Lazaru hè u santu patrone di i pestiferi (Cf a parulla "lazarettu").https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
18 di dicembre

U **18 di dicembre** hè u 352esimu ghjornu (u 353esimu ghjornu s'è l'annata hè bisesta) di u calendariu gregorianu.

## Evenimenti

## Nascite
- 1980 - Christina Aguilera, musicante americana.

## Morte
1982 - Hans-Ulrich Rudel, pilotu tedescu.

## Celebrazione
### Feste
### I Santi
Santu **Grazianu**. U Beatu **Ludovicu**.

**Grazianu** serebbi statu marturiatu l'annu 303, in l'Ambianese, l'attuale regione d'Amiens in u dipartimentu di a Somme.

Etimolugia: da u lat. "gratia" (graziosu, amabile).

Casate: Graziani, Grazioli, Graziosi, Grazietti.

Nomi, Engracia, Giorsal, Grace, Gracie, Gracieuse, Grata, Gratiane, Gratianne, Gratien, Gratienne, Gratiniano, Grato, Graziana, Grazianu, Graziella, Graziello, Graziosa.

U 18 dicembre 1782, muria, in Calinzana, Ghjuvan Marcu Luigi, dettu Ludovicu.

Era natu in Zuani in u 1712. I genitori vulianu fanne un prete è li fecenu amparà u latinu da u curatu di Tallone. Per via di gattive frequentazioni, diventò un zitellu disubbidiente, scrianzatu, alpestru, orgugliosu è ricusò di cuntinuvà à studià.

Avia 19 anni quandu a so innamurata si annegò in fiume sottu à u paese. L'addisperu fece ch'ellu ritruvò a fede di quand'ellu era zitellu.

Tandu, infatta chì San Teofilu ghjunghje in Zuani per creà u so famosu Ritiru è Teofilu u cunvince di a vanità di e cose di istu mondu, è u cunsiglia di parte in Roma à studià a teolugia.

Quand'ellu volta, hè fattu prete è ghjè accettatu à u cunventu di Niolu.

**Ludovicu** hà passatu quaranta anni di a so vita à predicà, soprattuttu in u circundariu di Corti è in Balagna. A so fede, e so virtù, l'anu permessu di fà qualchì miraculu.

Quand'ellu hè mortu, in Calinzana, l'anu sepoltu in a chjesa di San Biasgiu è, per ramintà ch'ellu era statu un predicadore famosu, anu scrittu , nantu à a so tomba, ch'ellu era un secondu Demostene.

Contanu ch'ellu attasanava à Pasquale Paoli per ch'ellu cacciessi da prigiò un prete di Zuani chì ghjera di u partitu di i Matra. Annervatu da i so discorsi - chì parlava di scumunicallu - Paoli l'averebbi minacciatu. E' Ludovicu rispose: "Eccelenza, nè eiu primu martiru, nè voi primu tiranu". E' u prete ebbe a libertà.

Etimolugia, casate è nomi: Cf San Luigi (21 ghjugnu).https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
21 di dicembre

U **21 di dicembre** hè u 355esimu ghjornu (u 356esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Petru Canisiu**.

**Petru Canisiu** era un teologu ghjesuitu natu in a cità olandese di Nimega in u 1521, mortu à u cullegiu di Friburgu, in Sguizzera, u 21 dicembre 1597.

U babbu, podestà di Nimega, l'avia mandatu in Cologna à studià u Dirittu. Custì, à 22 anni, entrò in a Cumpagnia di Ghjesù, a Cungregazione di Santu Gnaziu appruvata da u papa trè anni nanzu.

Petru hà passatu a so vita à cumbatte u prutestantisimu in i paesi di lingua germanica. Hè statu in Ingolstadt, Vienna, Praga, Augsburgu, Dillinghen, nanzu di stabilissi in Friburgu. Hà creatu scole, cullegi, seminarii, stimatu da i papa è da i principi.

Dicenu chì ghjè grazia à ellu chì a Baviera è l'Austria anu cunservatu una pupulazione à maggiurità catolica.

Un'opera impurtante di Petru Canisiu, hè u so Catechisimu. Hè statu stampatu 400 volte è traduttu in tutte e lingue.

In e so pulemiche cù i prutestanti, hè statu sempre currettu, for di cù Luteru ch'ellu trattava di "varru imburitu".

Hè mortu à 76 anni, dopu à 6 anni di infirmità.

Etimolugia, casate è nomi: Cf u 29 ghjugnuhttps://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
19 di dicembre

U **19 di dicembre** hè u 353esimu ghjornu (u 354esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santu **Dariu**. Santu **Urbanu**.

**Dariu**, secondu u libru di Daniele, in l'Anzianu Testamentu, serebbi statu un rè di Babilona.

Dariu fece di Daniele u primu presidente. L'altri eranu ghjelosi è aspettavanu ch'ellu fessi qualchì malfatta per dinunziallu. Ma malfatte ùn ne facia.

Allora, dissenu à Dariu: "Fà un decretu; chì quellu chì ferà una riquiesta à un diu o à un altru omu chè tè, sia lampatu in a fossa à i leoni".

Daniele, surpresu in traccia di pregà, fù lampatu mezu à i leoni.

Dariu passò a notte senza cena è senza dorme.

A mane, à l'alba, si spicciò di andà à a fossa di i leoni, chjamendu à Daniele cù voce dulurosa.

Daniele ùn era micca mortu. I leoni ùn l'avianu mancu toccu. Disse: "O Rè, posse tù campà in perpetuu! U mio Diu hà mandatu un anghjulu chì hà tuppatu a bocca à i leoni, per via chì sò statu ghjustu cun ellu è ghjustu cù tè".

Dariu si rallegrò, fece caccià à Daniele da a fossa è ci messe quelli chì l'avianu incausatu, è so moglie, è i so figlioli.

E' po, à tutti i populi è nazioni, mandò lettere chì dicianu: "Chì a vostra pace cresci. Ugnunu deve riverì u Diu di Daniele chì face miraculi in celu è in terra".

Etimolugia; da u gr. "dôron" (rigalu).

Casate: Dari, Dary.

Nomi: Cf Isidoru (4 aprile).

**Urbanu** Quintu (Guglielmu di Grimoald), papa da u 1362 à u 1370, era natu l'annu 1310 in Grisaccu, un paese di l'attuale dipartimentu di a Lozère. Fù u settesimu papa à stà in Avignone.

In u 1367 si ne era andatu in Roma. Ci stete dui anni è mezu. U 17 aprile 1970, vultava i Avignone. Santa Brigida (Cf u 23 lugliu) ùn vulia è li disse chì s'ellu partia avia più pocu à campà. E' di fatti, nove mesi dopu, u 19 dicembre muria. Un' volse spirà in u palazzu di i papa è si fece purtà in una casa mudesta dicendu di lascià a porta aperta per chì a ghjente veghi chì un papa era capace di more in bon cristianu.

Etimolugia: da u lat. "urbanus" (urbanu).

Casate: Urbani;

Nomi: Bahn, Bahne, Bahnes, Bohn, Urb, Urbain, Urbaine, Urban, Urbana, Urbane, Urbanilla, Urbano, Urbanu, Urbanus, Urbas, Urbice.https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
20 di dicembre

U **20 di dicembre** hè u 354esimu ghjornu (u 355esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
I **Patriarca**.

I **Patriarca** sò i primi capifamiglia di l'Anzianu Testamentu. Da a creazione di u mondu à u dilluviu, eranu dece. I più impurtanti sò: Adamu, Set, Enos, Matusalemme è Noè.

Dopu à u dilluviu, Diu dete a so benedizione à Noè è à i so figlioli è li disse: "fruttate è multiplicate, è riempiite a Terra". E' i trè figlioli di Noè, Sem, Cam è Iaffet, anu ripupulatu a Terra.

Discendente da Sem à a decesima generazione, fù u patriarca Abramu, Patre di i Ghjudei.

Ubbidiente à l'ordini dati da Diu, Abramu partì cù a moglia, Sara, à stabilissi in u paese di Canaan. Quandu, in quellu paese ci fù a fame, scese in Egittu. Dopu andò in e pianure di Mamre.

Allora, Diu disse à Abramu, chì avia 99 anni, è ùn avia figlioli da Sara: "Ti feraghju multiplicà; nazioni è rè esceranu da tè; u mio pattu hè chì ogni maschju sia circuncisu".

Quandu Abramu ebbe centu anni, Sara, chì ne avaia 90, parturì di un figliolu è u chjamò Isaccu.

Un ghjornu, Diu disse à Abramu, per mettelu à a prova: "Tomba u to figliolu". Abramu era ubbidiente ma un anghjulu, mandatu da Diu, impedì chì Isaccu fussi sacrificatu.

Di una di e so moglie, chjamata Rebecca, Isaccu ebbe dui figlioli, Esau è Iacobbu.

Quandu Esau vendì à Iacobbu a so primagenitura per un pezzu di pane è un piattu di minestra di lentichje, Iacobbu diventò u patriarca ebreu à a testa di e dodeci tribù d'ìsraele.https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
24 di dicembre

U **24 di dicembre** hè u 358esimu ghjornu (u 359esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

Gregório Lopes - Vasco da Gama (ca 1524).jpg|Vasco da Gama (* Sines (Purtugallu), ≈1469; † Cochin (India), 24 di dicembre 1524)


## Celebrazione
* a Veghja di Natale

### I Santi
Santu **Delfinu**.

Delfinu l'avianu fattu vescu di Burdigala, l'attuale cità di Bordeaux, versu l'annu 380.

Si sà ch'ellu hà statu à u cunciliu di Saragossa, ch'ellu era l'amicu di Santu Ambrosgiu è si cunserva d'ellu qualchì lettera. Eranu indirizzate à San Paulinu di Nole ch'ellu avia battizatu.

Hè mortu in 402 o 403.

Etimolugia: da u gr. "Delphis" (delfinu).

Casate: Delfini.

Nomi: Dauphin, Dauphine, Delfina, Delfine, Delfinu, Delphin, Delphina, Delphine, Delphy.

Nanzu, u 24 dicembre, a memoria di u Beatu Francescu di i Malefici, di i Frati Minori, era celebrata in Corsica è sopratuttu in Galeria duv'ellu serebbi statu, è in Calinzana duv'ellu serebbi statu sepoltu versu l'annu 1290.https://adecec.net/adecec/santi/12-dicembre.php

## In Corsica

## Ligami

* http://adecec.net/almanaccu2006.pdf
26 di dicembre

U **26 di dicembre** hè u 360esimu ghjornu (u 361esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1986 – Ademo (Tarik Andrieu), rapper francese, membru di u gruppu musicale PNL.

## Morte

## Celebrazione
### Feste
### I Santi
Santu **Stefanu**.

**Stefanu** hè unu di i primi sette diacuni stabiliti in Ghjerusalemme da l'Apostuli. Hè u primu di i Cristiani à more pè a so fede. Hè statu tombu l'annu 36, forse nanzu.

Ciò ch'ellu si sà di ellu hè scrittu in l'Atti di l'Apostuli.

Simu à i primi tempi di a ruttura trà u Ghjudaisimu è u Cristianisimu. I dodeci Apostuli, avendu adunitu a multitutine di i discepuli, dissenu:

- "Un' hè cunvenevule chì noi, lasciata a parulla di Diu, ci occupimu di serve à tavula. Truvate frà voi sette omi di buna riputazione è sapienza per fà issu travagliu. E' noi cuntinuveremu in l'orazione è u ministeru di a parulla".

Issu ragiunamentu hà piaciutu à a multitutine, è anu elettu à Stefanu, omu pienu di fede è di Spiritu santu, è sei altri.

Stefanu cunvertia assai ghjente, ciò chì ùn piacia micca à tutti. Parechji di a Sinagoga, ùn pudendu resiste cù a parulla à a sapienza è à u spiritu di Stefanu, fecenu di manera ch'ellu sia mandatu davanti à i ghjudici di u tribunale di i Ghjudei, dicendu chì l'avianu intesu bestemmià contru à Mosè è contru à Diu.

Falzi testimoni assicuronu chì l'omu tenia certi ragiunamenti contru à u Tempiu è contru à a Legge, è dicia chì Ghjesù u Nazareu strughjerà u Tempiu è muterà e regule stabilite da Mosè.

Davanti à i ghjudici, Stefanu fece un discorsu per pruvà chì Ghjesù era u Messia annunziatu da i Prufeti è chì l'adurazione di Diu si devia fà in tutta a Terra, è micca solu in u Tempiu.

Issu discorsu ùn piacì. Stefanu fù purtatu for di cità è tombu à petrate.

Etimolugia: da u gr. "stephanos" (curona).

Casate: Stefanacci, Stefanaggi, Stefani, Stefanini, Stephani, Stephanopoli.

Nomi: Esteban, Esteffe, Estevan, Estève, Estienne, Etienne, Etiennette, Staffan, Staines, Stè, Steaphan, Steeje, Stefa, Stefaans, Stefan, Stefani, Stefanina, Stefano, Stefanu, Stefell, Steffert, Steffie, Stepan, Stepanida, Stepha, Stephan, Stephana, Stéphane, Stephania, Stephanie, Stephanson, Stephanus, Stephen, Stevana, Steve, Steven, Stevena, Stevenje, Stevenson, Stevie, Stiobban.

Paesi è cità: Biella, Prato, Rovigo, Capua. In Corsica: Conca, Cardu, Aiti, a Nuvale d'Alisgiani.

Prutezzione: Stefanu hè u santu patrone di l'impetratori.https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
27 di dicembre

U **27 di dicembre** hè u 361esimu ghjornu (u 362esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* 1988: Hayley Williams, musicante statunitense

## Morte
* 1936 - Santu Casanova, scrittore in lingua corsa.
* 1950 - Max Beckmann, pittore tedescu.

## Celebrazione
### Feste
### I Santi
Santu **Ghjuvanni** l'Evangelistu.

**Ghjuvanni** hè u fratellu di Ghjacumu u Maiore. Eranu piscadori in Galilea.

In tutte e grande occasioni di a vita di Ghjesù, Ghjuvanni hè prisente: era prisente u ghjornu di a Trasfigurazione; era cù Ghjesù quand'ellu agunizava in Ghjetsemani; era à u pede di a croce è Ghjesù li affidò a mamma; hè statu u primu à ghjunghje &agagrave; u sepolcru quandu Maddalena u truvò viotu; fù dinù u primu à ricunnosce à Ghjesù risuscitatu.

Ghjuvanni serebbi l'autore di u Vangellu chì porta u so nome. Ritiratu in l'isula greca di Patmos, hà scrittu l'Apocalisse. Hè mortu assai vechju in Effese, cità turca, versu l'annu 104. L'ultimi tempi, ùn sapia più chè ripete: "O i mio zitellucci, tenitevi caru!".

I scritti di San Ghjuvanni anu permessu parechje eresie. Si sà chì i Cattari avianu cum'è primu libru u so Vangellu. Ci sò chì anu pretesu chì i Giovannali di Carbini devianu u so nome à San Ghjuvanni.

Etimolugia: da l'Ebreu "Yohanân" (Iavè hà aggraziatu).

Casate: De Giovanni, Gianetti, Giannetti, Gianni, Giannini, Giannoli, Giannotti, Giovannai, Giovannali, Giovannangeli, Giovannelli, Giovannetti, Giovanni, Giovanninelli, Giovannini, Giovannoli, Giovannoni, Giovanonni, Giovansili, Nanni, Nannini, Sangiovanni, Vanni, Vanucci, Zanni, Zannini.

Nomi: Chann, Eoin, Evan, Ghjuvanna, Ghjuvanni, Ghjuvannina, Ghjuvanninu, Gian, Gianina, Gianna, Gianninu, Gion, Giovanna, Giovanni, Hampe, Hampus, Hanko, Hannele, Hannes, Hans, Hänsel, Hanselo, Hansi, Hansko, Haske, Henne, Henneke, Henschel, Iaian, Ian, Iban, Ivan, Ivanka, Ivanne, Ivassik, Jack, Jaine, Jane, Janet, Janetta, Janey, Janina, Janine, Janis, Janka, Janna, Janneken, Jannice, Jannine, Janning, Jànos, Jantinus, Janyce, Jayne, Jean, Jeanette, Jeanie, Jeanine, Jeanna, Jeanne, Jeannette, Jeannie, Jehan, Jehanne, Jeng, Jengen, Jennegien, Jenneke, Jenny, Jens, Jent, Jevon, Joan, Joaninha, Joann, Joanne, Joâo, Jock, Joen, Joes, Johan, Johann, Johanna, Johanne, Johannes, John, Johnie, Johny, Jon, Jonet, Jonn, Jöns, Joop, Jovanka, Juan, Juana, Juanita, Juhans, Nanette, Nannetta, Netta, Nettchen, Nettg, Nettie, Nino, Nita, Schang, Schani, Seain, Sean, Seonag, Seonaid, Shane, Sheena, Sheenagh, Sheona, Shiona, Sine, Sinead, Sjang, Sjo, Vanina, Vannina, Wanne, Wantje, Yann, Yanni, Yannick, Yoann, Yvan, Zaneta.- In u 1981, in Corsica, Ghjuvanni era à u primu rangu di i nomi maschili. Solu o accuppiatu à un altru, era quellu di 164 omi nantu à 1000.

Paesi è cità: Pesaro, Mecklemburgu, Besançon, Clèves, Langre, Lione. In Corsica: Santu Petru di Tenda, Ventiseri, San Ghjuvanni di Moriani.https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
28 di dicembre

U **28 di dicembre** hè u 362esimu ghjornu (u 363esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
I Santissimi Nucenti.

U Vangellu secondu San Matteu conta chì, quandu i maggi annunzionu a nascita, in Bettelemme, di un futuru rè di i Ghjudei, u rè Erode fece massacrà in a cità è cuntorni, tutti i ciucci di menu di dui anni.

Ghjesù a si francò grazia à un anghjulu di u Signore chì ghjera apparsu in sognu à Ghjiseppu dicenduli:

- Alzati! piglia a criatura è a mamma, è fughji in Egittu, è stacci fin chì ùn t'averti di vultà.

E' Ghjiseppu, Maria è Ghjesù, stetenu in Egittu sinu à a morte di Erode.

A' u seculu quintu, a Chjesa cristiana hè messu i Santissimi Nucenti in testa di i martiri. Reliquie ci ne fù per tuttu u mondu.

A quistione si hè posta di sapè quantu criature sò state massacrate. I Grechi, è u ghjesuitu Salmerone in u 1612, dicianu 14.000; i Siriacchi: 64.000; u martirulogu di Aghenova: 144.000. Oghje, a Chjesa stima chì ci ne hè statu una vintina.

Casate: Innocenti, Innocenzihttps://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
29 di dicembre

U **29 di dicembre** hè u 363esimu ghjornu (u 364esimu ghjornu s'è l'annata hè bisesta) di u calendariu gregorianu.

## Evenimenti

## Nascite
* Jon Voight

## Morte
- 1980: Nadežda Mandel'štam, scrittrice russia.

## Celebrazione
### Feste
### I Santi
Santu **Davide**. Santu **Tumasgiu** Becket.

**Davide** hè mortu in Ghjerusalemme 973 anni nanzu à Cristu. Avia 70 anni.

L'Anzianu Testamentu conta ch'ellu era un giovanu pastore capirossu, puetu è musicante, sceltu da Diu per esse rè d'Israele.

In Ghjerusalemme, fatta capitale, hà preparatu u regnu di u figliolu, Salomone. Dicenu ch'ellu hà cumpostu i famosi Salmi, base di e prighere ghjudeie è cristiane. Maria, a mamma di Ghjesù, serebbi stata di a razza di Davide.

Etimolugia: da l'ebreu "daoud" (tenutu caru... da Diu).

Nomi: Dafydd, Daibidh, Dave, David, Davida, Davidde, Davide, Davidka, Davidou, Davie, Davina, Daviot, Davit, Davy, Daw, Dawie, Taffy, Vida, Vidli.

**Tumasgiu** Becket, natu in Londra in u 1118, hè mortu in Canterbury in u 1170.

Quandu, à 36 anni, diventò u cancelieru di Arrigu Secondu, rè d'Inghilterra, Becket era un bel omu, grande, assai imbiziosu. Li piacia u lussu è ghjera grande amatore di caccia. Durante sette anni, fù un ministru aggalabatu è fidu.

Tandu, u rè era in bischizzu cù u papa per via di l'immunità ecclesiastiche. Persuasu di e qualità diplumatiche di Tumasgiu, u fece arcivescu di Canterbury, dunque patrone di a Chjesa anglicana. Dui anni dopu, invece di serve u so rè, Tumasgiu si dichjarava in favore di a Chjesa di Roma. Temendu una cundanna à morte, si vestì da frate è si rifugiò in Francia duv'ellu stete sei anni.

In u 1170, allora chì Arrigu era in traccia di fà a pace cù u papa, ebbe u permessu di rientre in Inghilterra è di ripiglià a so carica di arcivescu. Cum'è sì nunda fussi cambiatu, fece l'errore di scumunicà i veschi chì sei anni nanzu si eranu dichjarati in favore di u rè.

Avendu intesu u rè chì dicia, senza pensà à male: "Ma quale hè chì mi sbarazzerà di issu insulente!", quattru cavalieri vanu à truvà à Tumasgiu in u so palazzu di Canterbury, è li dumandanu di rinuncià à a scumunica. Cum'ellu ricusa, u si striscinanu in una cappella laterale è u tombanu à sciabulate.

Etimolugia, casate è nomi: Cf Tumasgiu l'Apostulu (3 lugliu).

Paesi è cità: Londra, Canterbury, Parigi, Lione, Sens.https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
22 di dicembre

U **22 di dicembre** hè u 356esimu ghjornu (u 357esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte
- 1870 - Gustavo Adolfo Bécquer, pueta è scrittore spagnolu.

## Celebrazione
### Feste
### I Santi
Santa **Saveria**.

**Saveria** si chjamava Francesca Saveria Cabrini. Era nata vicinu à Milanu in u 1850. I genitori eranu agricultori chì avianu di chè campà. I figlioli eranu numerosi. Ella era a tredecesima.

Da chjuca, parlava digià di fassi sora è di parte in missione in China, ma era malaticciosa è nisuna cungregazione a volse accettà. Allora decise di creà a soia di cungregazione: quella di e Missiunarie di u Sacru Core. Sei cumpagne avianu accettatu di fanne parte. Tandu, Francesca Saveria avia 30 anni.

Ottu anni dopu, avia fattu e so prove è a cungregazione principiava à ingrussassi. U papa fece chjamà à sora Cabrini è li disse: "Un' anderete micca à levante ma à ponente". E' a manda in i Stati Uniti d'America duv'ellu ci era cintinare di mila di migranti taliani, pè u più abbandunati, disprezzati, è in a miseria.

Per elli, sora Cabrini apre scole, fonda uspidali, crea opere caritatose. Face u passa è veni da a Merica suprana à a suttana. Più di 150 istituzioni nascenu à i Stati Uniti, u Bresil, l'Argentina, è altri paesi. Saveria avia u geniu di l'urganizazione è una fede soda.

Hè morta à 67 anni, u 22 dicembre 1917. A salma hè cunservata in New York, in u 196èsimu carrughju.

Etimolugia: da u spagnolu "Javier" (nome di locu).

Casate: Savieri, Saviery.

Nomi: Javier, Saveria, Saverio, Saveriu, Saviera, Saviero, Savy, Ver, Vere, Veria, Verlein, Xablier, Xari, Xaveer, Xaver, Xaveria, Xaverius, Xaverl, Xavier, Xavière, Xever, Xidi.https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
23 di dicembre

U **23 di dicembre** hè u 357esimu ghjornu (u 358esimu ghjornu s'è l'annata hè bisesta) di u calendariu gregorianu.

## Evenimenti

## Nascite

## Morte

## Celebrazione
### Feste
### I Santi
Santa **Vittoria**.

**Vittoria** serebbi stata marturiata à u seculu terzu in Tribunlano, tramezu à Roma è à Rieti.

A legenda conta chì duie zitelle cristiane, prumesse à dui signori, ricusonu di sacrificà a so virginità. Vittoria averebbi ancu accettatu, ma a cumpagna ùn volse sente nunda, dicendu chì Diu preferia e figlie à e spose.

- E' cumu a sai? dumandò Vittoria.

- A sò chì a m'hà detta u mio anghjulu custode. Preghemu è viderai.

E' si messenu à pregà. E' l'anghjulu ghjunse è disse:

- U matrimoniu hè bè, ma a virginità hè megliu. U matrimoniu hè d'argentu, a virginità hè d'oru.

Etimolugia: da u lat. "victor" (vincidore). u Nome "Vittoria" hà un valore misticu, vole dì "Vittoria di Ghjesù Cristu", ma, in Francia è in Alemagna, hè statu messu à a moda per ragioni pulitiche. In Italia hè datu in l'onore di a Madonna di a Vittoria, festa istituita in u 1620 per celebrà a vittoria di l'armate cristiane contru à i Turchi, accantu à Praga. In Inghilterra, u nome serve pocu, malgradu ch'ellu sia statu quellu di una regina celebre, morta in u 1901.

Casate è nomi: Cf u 21 lugliu.https://adecec.net/adecec/santi/12-dicembre.php

## In Corsica

## Ligami

* [ L'almanaccu 2006 di l'[Adecec]]
Biolugia

A **biolugia**, **biologia** o **biulugia**, chì etimologicamente vene da e parolle greche βίος (*bios*, "vita") è λόγος (*logos*, "scienze"), hè a scenza chì hà per oggettu l'osservazione è a spiegazione di a vita. 

## Storia
In u 1735, Carl Linnaeus publicò u so libru *[[Systema naturae]]* ("Sistema d'u natura") chì schjarì a tassonumia. 

In u 1809, Jean-Baptiste Lamarck publicò u so libru *[[Philosophie Zoologique]]* ("Filosufia zoolugica").

In u 1859, Charles Darwin publicò u so libru *[[On the Origin of Species]]* ("Di l'origine d'e spezie"), chì schjarì a teuria di l'evoluzione muderna. 

Trà u 1856 è u 1863, Gregor Mendel cunduce i so esperimenti.

## Riferimenti

## Ligami


File:Guriezo Adino vaca toro terneras.jpg|Animalia - Bos primigenius taurus
File:Zboże.jpg|Planta - Triticum
File:Morchella esculenta 08.jpg|Fungi - Morchella esculenta
File:Fucus serratus2.jpg|Stramenopila/Chromista - Fucus serratus
File:Gemmatimonas aurantiaca.jpg|Bacteria - Gemmatimonas aurantiaca (- = 1 Micrometer)
File:Halobacteria.jpg|Archaea - Halobacteria
File:Gamma phage.png|Virus - Gamma phage
Chimica

A **Chimica** (da u grecu χημεία) hè a scenza chì hà par oggettu u studiu di a cumpusizioni è di i riazzioni di a materia.
Ùn esisti micca una fruntiera esatta trà a fisica è a chimica, ma sò giniralmenti cunsidirati comu riliventi di a chimica, i finomini pruvucati da i riazzioni chimichi trà i diversi custituenti di a materia è pruvuchendu una mudificazioni di i cuncatinamenti chimichi di l'atomi. Sicondu a natura di issi cuncatinamenti, issi finomini implicheghjani trà l'atomi un scambiamentu o una missa in cumunu d'elittroni, o di forzi elittrustatichi.

I disciplini principali di a chimica sò:
* a chimica fisica (o chimica ginirali)
* a chimica analitica
* a chimica urganica
* a chimica minirali

## Storia

## Riferimenti

## Da vede dinò
*Lavighju Sformo
*Humphry Davy
*Fulminente

## Ligami

Elementi chimici
Musiculugia

A **musiculugia** hè una disciplina scentifica chì studieghja i finomini chì sò in rilazioni incù a musica, è s'intaressa in particulari à i so evuluzioni è i so rapporti incù l'essaru umanu è a sucità.

A **musiculugia** hè una disciplina universitaria, distinta da a musicugrafia.

I sottudisciplini di a musiculugia sò:
* a musiculugia sistematica: cumprendi i disciplini chì studieghani a musica in un sensu tioricu, com'è l'acustica, o l'estetica musicali;
* a musiculugia storica;
* l'etnumusiculugia: hè nata com'è "musiculugia cumparata" ed hè di fatti u studiu di a musica pupulari; si pruponi di raccoglia è di classificà i tistimunianzi musicali, insirendu li in u cuntestu di i diversi culturi è civilizazioni;
* a musiculugia applicata: hè l’applicazioni di a musica ad altri duminii, com'è par asempiu a musicuterapia, o a didattica di a musica.

## Storia
A disciplina s'hè sviluppata in a siconda mità di u XIX seculu in particulari in un cuntestu tedescu è francesu, sottu à l'influenza di u pusitivisimu. S'agisci di un cumplessu custituiti da parechji disciplini chì s'accupani di i diversi aspetti di i finomini musicali. In pratica, i musiculogi hani aduttatu i criterii è i metudulugii dirivati da i scienzi naturali. 

## I strumenti di i populi primitivi
Un studiu apprufunditu di i sturmenti di i populi primitivi è a so classificazioni hè statu rializatu da u musiculogu tedescu Curt Sachs. I strumenti sò stati classificati d'appressu u so corpu vibranti è a so distribuzioni giugrafica è culturali.

## Musica è mitulugia
L'impurtanza di a musica in a cultura pò essa didutta da u studiu di i mitulugii, di i riti è di i filusufii di i diversi populi.

## Musiculoghi
* Guido Adler
* Theodor Ludwig Wiesengrund-Adorno
* Jacques Chailley
* Carl Dahlhaus
* Leopoldo Gamberini
* Charles Rosen

## Da veda dinò
* Storia di a Musica
* Tiuria di a Musica
* Psicuacustica
* Musica preistorica or Archiulugia musicali
Suciolugia

A **suciolugia**, **sociologia** o **suciulugia** hè a scenza chi ha per oggettu l'osservazione e a spiegazione di a società.


File:Emile Durkheim.jpg|Émile Durkheim
File:Karl Marx.jpg|Karl Marx
File:Vilfredo pareto.jpg|Vilfredo Pareto
File:Simmel 01.JPG|Georg Simmel
File:Max Weber 1894.jpg|Max Weber
Paghjella

A **paghjella** hè una canzone pulifunica cantata da trè voce : a seconda, u bassu, a terza.

## Paghjella
:Què sò voce muntagnole
:Spurgulate di cannella
:Beienu tutte le mane
:L'acqua di la funtanella 
:À lu frescu di lu faiu
:Facenu a so paghjella.

## Barbara Furtuna

:O Bàrbara Furtuna sorte ingrata
:À tutti ci ammulisce il core nel' pettu
:Pensendu à quella libertà passata. 

:Hè pur' ghjuntu quel' ghjornu, di funestu
:D'abbandunà i piacè per li turmenti
:O Diu ! Chì tristu ghjornu, hè per mè questu.

:Addiu Corsica, mamma tantu amata
:Nel' separà di tè senza ritornu
:O chì dulore nell'ànima, scunsulata, scunsulata.

## Addiu o Soccia

:Addiu addiu o Soccia
:L'umbriccia è lu paese
:Addiu donne succese
:Mi n'aghju da andà.

:Quandu partu da A Soccia
:Passu per San Marcellu
:Faccia ti à lu purtellu
:Per vede mi passà.

:Quandu partu da A Soccia
:Passu per U Pighjolu
:Un ci hè chè Diu solu
:Per pudè mi parà.

:Quandu serò luntanu
:Davanti à i bastimenti
:Mi crepu da lu pientu
:Sempre pinsendu à tè.

## Paghjella (Sermanu)

:Quandè tu sì in altu mare
:Volta ti versu Sermanu
:E petre di la Pighjola
:Per tè caru pienghjeranu
:Ma nun ti scurdà di mè
:Chi ti ne vai luntanu.

## Paghjella (Niolu)

:Sta mane le trè culombe
:Si sò pisate à bon’ora
:Anu pigliatu la teppa
:Senza avè nisun' paura 
:Soca ùn ne bula più
:Falchetti per a Mazzola.

## Paghjella (Tagliu)

:Nun ti scurdà di Tagliu
:Solu chì ci hai una matre
:Cù li to cinque fratelli
:È le to surelle amate
:E duve sonu defunte
:Le cennere del to patre.

## Lu primu fiore (Sermanu)

:Lu primu fiore chi spunta
:Hè quellu di la viola
:Ma lu più chì mi dispiace
:Hè d'avè da coglie lu solu.
:Chi le pene di l'amore
:Nun le sà ca chì le prova.

:Sta mane u mio culombu
:E tarre corse abbandona.

## Paghjella (Pedicorti)
:Da qui vecu lu pancone
:A cima di lu paese
:Ci si sò le ghjuvanotte
:Cusi amabil' e curtese
:Quand'omu li parla corsu
:Vi risponden' in francese.

## Ligami

* paghjella.com
Antomolugia

L**'antomolugia**, **entomologia** o **entumulugia** hè a scienza chi ha per oggettu u studiu di l'insetti. Hè una parte importante di a biolugia, perchè l'insetti hanu parechje forme d'interazzione incù l'essari umani e altre forme di vita annantu à a terra.
Panicala

A **Panicala** si cumponi di quattru paesi: Ampaza, Azilonu, Furciolu è Zigliara.

## Citazioni
* A Panicala hè mintuvata à spessu da Monsignori di la Fuata in i so Poesie Giocose. Par asempiu:
: *O cara musa, chì stà in Ceppunieddu* (...)
: *Di quandu in quandu, tù sopra a Panicala*
: *Stendi lu bulu, è quì raccogli l'ala;*

## Rifarenzi
* Della Foata, Paulu Matteiu, 1973, "Poesie Giocose in lingua vernacula della pieve d'Ornano" 

## Da veda dinò
* San'Petru di Panicala
Scienze di a Terra

E **scienze di a Terra** (o **scienzi di a terra**) sò e scienze chi hanu per oggettu u studiu di a Terra , di a so atmosfera e di i so oceani.
E discipline principale concernate da e scienze di a Terre sò:
* a geologia
* a geografia
* a meteorologia
* l'oceanografia
* a ghjaciologia
Pulitica

Sient'è una definizione scolastica, a **pulitica** hè *l'Arte di guvernà e società*. U termine **pulitica** hè di derivazione greca (da *[[polis]]* "πολις", cità).

## Definizione

Per pruvà una definizione pudemu dì chè a **pulitica** hè quell'attività umana, in una collettività, chì hà per scopu a conquista è u mantenimentu di u putere, è ancu a distribuzione di e risorze materiali è immateriali. 

## Storia

## Termini correlati

* Imelda Marcos prima donna prisidente, in e Filippine
* Centrisimu
* Liberalisimu
* Naziunalisimu
* Socialisimu
* Pace
* Parlamentu
* Partitu politicu
* Puliticanti

## Da vede dinò
*Silvio Berlusconi
Architittura

L**'architittura** hè a scenza - o, suvent'è certi, l'arti - d'urganizà u spaziu ind'eddu vivi l'essaru umanu. Di manera più simplici, si po dì chè l'archittitura cuncerna principalmenti u cuncipimentu è a custruzzioni di l'immobuli è di i zoni custruiti.

## Difinizioni
In u 1780 - Etienne-Louis Boullée: *Chì hè l'Architittura? Forsi l'aghju da difiniscia, incù Vitruvio, com'è l'arti di custruiscia? Certamenti micca.*

In u 1781 - Suvent'è Francescu Milizia: *L'Architittura hè l'arti di fabbricà.*

In u 1923 - D'appressu à Le Corbusier: *L'Architittura hè u ghjocu sapienti di i volumi sottu à a luci.*

## Storia

* Architittura egizziana
* Architittura assiru-babilunesa
* Architittura di l'estremu urienti
* Architittura greca
* Architittura rumana
* Architittura bizantina
*Architittura rumànica
* Architittura islamica classica
* Architittura gotica
* Architittura barocca
* Architittura di u Seculu 18
* Architittura di u Seculu 19
* Architittura di u Seculu 20

## In Corsica
In Corsica, esisti un tippu particulari d'archittitura, chì si chjama l'orriu. L'orrii i più cunnisciuti sò l'orriu di Chera è l'orriu di i Canni.

## Riferimenti

## Da vede dinò
*Walter Gropius
*Frank Lloyd Wright
*Ignazio Bertola
*Ziqqurat
*Ordine architetturale

## Liami
Drittu

U **Drittu** hè l'inseme di e regule è di e norme (contenute in e leghje) formulate di manera generale chì arreguleghjanu e relazione di un gruppu organizatu di persone. A regula cusì definita hè chjamata, di manera tennica, a norma. U scopu di e regule di drittu hè a regulazione di i rapporti sociali. 

Secondu un'altra definizione, u **drittu** hè u complessu di e regule chì sò in vigore in una società organizata in a forma di unu statu, elaborate da l'organisimi chì secondu a so custituzione hanu u putere d'appruvà e leghje, è fatte rispettà obbligatoriamente, per via di sanzione. U drittu custituisce dunque un principiu di coesione per una società civile.

## Principale sottudiscipline

E principale sottudiscipline di u drittu sò:

* Drittu publicu
** Drittu aerospaziale
** Drittu di l'ambiente
** Drittu amministrativu
** Drittu canonicu
** Drittu costituzionale
** Drittu cumparatu
** Drittu comunitariu
** Drittu ecclesiasticu
** Drittu di a navigazione
** Drittu finanziariu
** Drittu internazionale
** Drittu penale
** Drittu di procedura penale
** Drittu di procedura civile
** Drittu publicu internazionale
** Drittu tributariu
** Dritti umani
** Legislazione di i bè culturali

* Drittu privatu
** Drittu civile
** Drittu commerciale
*** Drittu industriale
** Drittu di u travagliu
** Drittu privatu internazionale

* Storia di u drittu
** Drittu babilonese
** Drittu biblicu
** Drittu grecu anticu
** Drittu rumanzu
** Drittu medievale

* Filosofia di u drittu
Fotografia

A **Fotografia** (puru **fotugrafia**, **futugrafia** o **fotograffia**) hè l'arte è u prucessu chì permette di creà imagine statiche, per via di l'azzione di a luce, dopu à un tempu d'esposizione. Stu prucessu hè pussibile incù un tipu particulare di sturmentu, dittu fotograficu.

A parolla "fotografia" vene da u grecu φως, phos ("luci"), è γραφις, graphis ("disegnu"), è  significhechja "disegnu per via di a luce".

## Storia

## Da vede dinò
*Listinu di i fotografi

## Riferimenti
* Koray Erkaya

## Ligami
Scultura

A **scultura** hè una forma d'espressione artistica in trè dimensione.

## Storia

## Materiale

### Materiali tradizionali

I materiali tradizionalmente usati in a scultura sò: 

* a petra
** u marmaru 
** u calcariu
** u granitu 
** u basaltu

* u metallu
** u bronzu 
** u farru 
** l'alluminiu 
* u legnu

## In Corsica

## Riferimenti

## Ligami
31 di ghjennaghju

U **31 di ghjennaghju** hè u 31u ghjornu di l'annu in u calendariu gregurianu. Restanu 334 ghjorni à a fine di l'annu (335 sì hè bisestile).

## Avenimenti

### In Corsica

## Nascite

## Morti

## Celebrazioni

### Santi
Santa Marcella. Santu Ghjuvanni Bosco.

Marcella era una signora rumana nata versu l'annu 345. Veduva dopu à sette mesi di matrimoniu, custruisce, nantu à l'Arentinu, un palazzu, una specia di munasteru, un circulu di donne.

Era bella, ricca, struita, assai cultivata. Era à paru à l'omi i più distinti, i più sapienti. E' nisunu si hè permessu di ridesine o di criticalla, malgradu d'esse stata a prima di e signore à mettesi in vista cum'è cristiana.

Quandu, in l'annu 382, San Ghjilormu vultò da Custantinopuli, duve ellu avia studiatu e Sante Scritture, stete in u palazzu di Marcella per spiegà u Vangellu à isse donne.

Trè anni dopu, i Barbari s'avvicinavanu da a cità. Ghjilormu si ne và in Palestina purtandusi l'amiche di Marcella: Santa Melania, Santa Paula, è d'altre. Marcella disse ch'ella era troppu vechja per parte. Avia una quarantina d'anni.

A' l'età di ottantacinque anni, hà vistu entre in Roma l'armate di u rè di i Visigoti. Per sapè duve ella avia piattatu e so ricchezze, l'anu tantu pesta chì si n'hè morta.

Ghjuvanni Bosco, un Piemuntese natu in u 1815 in Castelnuovo d'Asti, hè mortu in Turinu in u 1888.

Quandu, à 26 anni, s'hè fattu prete, hà vistu un altru prete dà una frusta sulenne à un picculu sgaiuffu. U l'hà cacciatu da e mani, l'hà ammasgiulatu è l'hà preparatu pè a prima cumunione. Era tantu affettuosu, e so lezziò eranu tantu piacente, chì d'altri zitelli volsenu amparà a duttrina cun ellu. Ebbe una vintina d'elevi, è po un centu. Allora fù ublicatu di dispone d'un casamentu. A prima scola di Don Bosco venia di nasce.

Pianu pianu, stabilimenti simili ne fece in l'altre cità d'Italia, è po in Sicilia, à u Tirolu, in Francia, in Belgica, è ancu in l'Ameriaca suttana. Per occupassine hà creatu duie cungregazioni: in u 1857, quella di i Salesiani, chì hà per Santu Patrone à Francescu di Sales è, in u 1872, quella di e sore di Maria Ausiliatrice.

Etimolugia: V. Ghjuvanni (27 dicembre).https://adecec.net/adecec/santi/01-ghjennaghju.php

## Ligami esterni
* Storia di a Corsica 
* Almanaccu Adecec 2007
Scienzi di l'Universu

I **scienzi di l'universi** (o **scienze di l'universu**) sò i scienzi chi ani par uggettu u studiu di l'universu e di a so evuluzioni. I scienzi chi facini partita di i scienzi di l'universi sò: l'astrunumia, l'astrufisica e a cusmulugia.